Πολυήμερα προγράμματα αυτονόμησης και ψυχαγωγίας παιδιών με διαταραχή αυτιστικού φάσματος και η ποιότητα ζωής των γονιών τους
Creators: name: Βουτσινά, Ισμήνη Γεωργίου
Publisher: name: Aristotle University of Thessaloniki
Year: 2020
Subjects: Φροντιστής
Ευημερία
ΔΑΦ
Developmental disabilities
Caregiver
Greece

description: Σκοπός της παρούσας εργασίας ήταν η μελέτη της σχέσης μεταξύ της συμμετοχής των παιδιών με ΔΑΦ σε πολυήμερα προγράμματα αυτονόμησης και ψυχαγωγίας και της ΠΖ των γονιών τους. Στην έρευνα συμμετείχαν συνολικά 113 γονείς από την Αθήνα. Μεταξύ αυτών, 39 ήταν γονείς παιδιών/νέων με ΔΑΦ που συμμετείχαν σε πολυήμερα προγράμματα αυτονόμησης και αναψυχής, 36 ήταν γονείς παιδιών/νέων με ΔΑΦ που δεν συμμετείχαν σε αντίστοιχα προγράμματα και 38 ήταν γονείς παιδιών/νέων τυπικής ανάπτυξης (ΤΑ). Για την αξιολόγηση της ΠΖ, χρησιμοποιήθηκε η ελληνική έκδοση του σχετικού ερωτηματολογίου του Παγκόσμιου Οργανισμού Υγείας (World Health Organization Quality of Life BREF; WHO, 1996). Για τη στατιστική ανάλυση των δεδομένων, αρχικά ελέγχθηκαν πιθανές συσχετίσεις μεταξύ των μεταβλητών ΠΖ και παραγόντων, όπως το εισόδημα των οικογενειών, η ηλικία των γονιών, το μορφωτικό επίπεδο των γονιών, η ύπαρξη άλλων παιδιών στην οικογένεια, το επίπεδο λειτουργικότητας των παιδιών με ΔΑΦ, και διαπιστώθηκε πως μόνο το εισόδημα και η ηλικία των γονιών συνδέθηκαν στατιστικά σημαντικά με την ΠΖ. Από την πολυμεταβλητή ανάλυση συνδιακύμανσης που εφαρμόστηκε στις υποκλίμακες του ερωτηματολογίου, διαπιστώθηκε πως ο παράγοντας «ομάδα» συνδέθηκε στατιστικά σημαντικά με τις περισσότερες από τις μεταβλητές ΠΖ. Συγκεκριμένα, φάνηκε ότι οι γονείς παιδιών ΤΑ ξεπέρασαν στατιστικά σημαντικά τους γονείς των οποίων τα παιδιά δεν συμμετείχαν σε πολυήμερα προγράμματα στη γενική ΠΖ (p=.001), στον τομέα φυσικής υγείας (p=.044) και στον τομέα των κοινωνικών σχέσεων (p=.003). Επίσης, οι γονείς παιδιών με ΔΑΦ που συμμετείχαν σε πολυήμερα προγράμματα ξεπέρασαν σημαντικά τους γονείς παιδιών με ΔΑΦ που δεν συμμετείχαν σε πολυήμερα προγράμματα στον τομέα του περιβάλλοντος (p=.006), ενώ οι τρεις ομάδες εμφάνισαν παρόμοιες βαθμολογίες στον τομέα ψυχικής υγείας (p &gt;.05). Τέλος, δεν σημειώθηκαν διαφοροποιήσεις λόγω φύλου σε καμία από τις υποκλίμακες του ερωτηματολογίου ΠΖ μεταξύ των γονιών παιδιών με ΔΑΦ (p&gt;.05).
description: The purpose of this study was to investigate the relationship of multi-day autonomy and entertainment programs for children with ASD and their parents’ quality of life. A total of 113 parents from Athens participated in the study. Among them, 39 were parents of children/young adults with ASD who participated in multi-day autonomy and recreation programs, 36 were parents of children/young adults with ASD who did not participate in similar programs, and 38 were parents of typical developing (TD) children/young adults. For the assessment of parents’ QoL, the Greek version of the relevant questionnaire of the World Health Organization (WHO) was used (World Health Organization Quality of Life BREF; WHO, 1996). For data statistical analysis, the correlations among the variables of QoL and factors that could associate with QoL, such as family income, age of parents, educational level of parents, existence of other children in the family, functionality level of children with ASD, were initially checked. From the above analysis, only the income and parents’ age were statistically significantly correlated with QoL. The multivariable analysis of variance that was applied on the QoL subscales revealed that the "group" was statistically significantly correlated with most of the QoL variables. Specifically, the parents of TD children significantly surpassed parents, whose children did not participate in multi-day programs, in the overall QoL (p = .001), in the domain of physical health (p = .044) and in the domain of social relationships (p = .003). Also, the parents of children with ASD, who participated in multi-day programs, presented significantly higher scores than the parents of children with ASD, who did not participate in multi-day programs, in the environment domain (p = .006), whereas the three groups showed similar scores in the domain of mental health (p &gt; .05). Finally, there were no gender differences between parents of children with ASD (p &gt; .05) in any of the QoL questionnaire subscales.